ky ky kk ky kk cv hbs_cyr ky ru ky ru ky ru hbs_cyr tt ky ru ky tt ky tyv tyv ky ky ky ky ky ky ru ru mn ky ky ky ky ky ky ky ky fr ky ky ky ky ky ky ky ky ky ky bg en ky en en myv en ru tt ky ky ky ky ky ky ky ky ky ky ky tyv tyv ky ky ky ky ky ky ru ky ky ky ky ky tt ky ky ky ky kk ky en
Тоолор тууралуу ыйык Куран эмне дейт? | islam-kg.com - Бейишке Багыт Ислам Сайты
28 Август (Баш оона) 2018 |
Рамазан айында эмнени аткарып, эмнеден тыйылабыз?
Ата-энең сенин - бейишиң же тозогуң (2)
Багымдат намазын окуунун 10 артыкчылыгы
НАМАЗДЫ ЫНТАА КОЮП ОКУУНУН 6 ЖОЛУ
Истигфар айтып, кечирим тилөөнүн зарылдыгы
ПЕРИШТЕЛЕР КИМГЕ КАНДАЙ ДУБА КЫЛАТ?
КЫЯМАТТА ТАРАЗАДА САЛМАК БОЛЧУ 6 АМАЛ
АЛЛАХ ТААЛА ЖАКТЫРГАН 6 АМАЛ
СООБУ ҮЗҮЛБӨГӨН ҮЧ АМАЛ
Пайгамбарга салават жана салам айтуунун 20 пайдасы
Тоолор тууралуу ыйык Куран эмне дейт?
Ыйманды бекемдөөнүн 7 жолу
Бейишке кирүүгө себеп болгон жеңил амалдар
Оорууну кабар алуунун артыкчылыктары
Аллах Таала кайсы сөздөрдү жакшы көрөт?
Эмне үчүн көп адамдар шайтандан сактана алышпайт?
Көз тийүүдөн кантип сактанабыз?
Тоолор тууралуу ыйык Куран эмне дейт? Окугандардын саны : 381
Оболу, Жараткан Аллах Таалага мактоо айтып, Анын акыркы пайгамбары Мухаммадга Аллахтын салам, дубасын тилеймин.
Жараткан Аллах Өзүнүн бардыгын, бирдигин жана өтө кудуреттүүлүгүн бизге окшогон, көзү менен көрбөгөнгө ишенбеген, колу менен кармабаганга ынанбаган тоң моюн пенделерине ар түрдүү сыпаттары менен далилдеп келет. Негизи, Ал жараткан ар бир жаратылыш биз үчүн Анын бардыгына жана өтө чебер Жаратуучулугуна далил болушу керек эле. Бирок, биз, пенденин чолок акылы али жете бербеген жаратылыштын табышмактуу сырларын мүнөт сайын көрүп турсак да, мындай нерселер өзүнөн-өзү болбостугун, өзүнөн-өзү жаралбастыгын тээ жүрөк тереңинде билип турсак да, баары бир Жаратуучунун бардыгына ишенгибиз келбей, баягы эле көр пенделигибизди кылып, өзүбүздү-өзүбүз алдап келебиз.
Мен бүгүн Аллах жараткан тоолор тууралуу айткым келди. Анткени, биз кыргыздар тоону жакшы билебиз, тоону жакшы көрөбүз. Тоо койнунда туулуп, тоо этегинде теригип, тоо боорунда тиричилик кылган элбиз. Кыргыз үчүн тоо ичкенине суу, жегенине тамак, жашаганына үй болуп келген, азыр деле ошондой десек жаңылбайбыз. Демек, биз кыргыздар, Жараткан Аллах бизге тоолорду ыроологону үчүн да Ага шүгүр кылып, Ага моюн сунууга карыздарбыз.
Жараткан тоолорду жөн эле же зээриккенден эле жаратып койгон эмес, деги эле Аллах Таала эч нерсени максатсыз жаратпайт. Бир клеткалуу майда жаныбарлардан баштап, пил, кит сыяктуу алп жаныбарларга чейин, көзгө көрүнөр-көрүнбөс кумдардан тартып, асман тиреген тоолорго чейин, баарын белгилүү максатта жараткан.
Тоолор тууралуу Курандагы алгачкы аятка токтолоюн, “Силер үчүн жана да силердин мал-жаныңар үчүн пайдалуу (ырыскы) болсун деп, тоолорду бекем орнотту” деп айтылат аятта (Назиат сүрөсү, 32-33-аяттар). Бул аят дал биздин өзүбүзгө айтылгандай туюлат. Жогоруда айткандай кыргыздын өзүнүн да, малынын да жашоосу тоо менен болгону белгилүү. Бул бир эле тоют же жайытка тиешелүү сөз эмес, тоо алдынан казылып алынып жаткан, мисалы, “Кумтөр” сыяктуу алтын ж.б. кен байлыктар, “Кара-Кече” сыяктуу көмүр кендери ж.б.у.с. тоо койнунан чыккан байлыктар бизге Жараткан тартуулаган баалангыс белектер экенин моюнга алуубуз кажет.
Тоолордун бизге түздөн-түз тийгизген дагы бир пайдасы, жер титирөөдөн сактап турганы. Ооба, тоолор жер титирөөнүн күчүн азайтат, ал тургай такыр болтурбай калуусу да мүмкүн. Муну окумуштуулар кечээ жыйырманчы кылымда изилдеп таап чыгышты. А чынында, муну Жараткан Аллах тээ он төртүнчү кылымда эле касиеттүү Куран китебинде айтып койгон. “Биз силерге жерди жайылган (төшөк сыяктуу) кылып, а тоолорду казык кылып (какпадыкпы?)” деген аяттагы “казык” деген сөздүн маанисин жыйырманчы кылымдагы окумуштуулардын ачылыштары аныктады. Мал аркандап, желеге кулун байлап жүргөн адамга казыктын кандай болорун түшүндүрүп отуруунун деле кажети жок. Казык жерге житириле кагылып, анын иймейген башы гана жер үстүндө калганда, ал бекем болот, жок дегенде тең жарымынан көбү жирге кирбесе казыкты жулуп кетүү оңой. Окумуштуулардын изилдөөсүндө тоонун жер кыртышынан сыртка чыгып турган бийиктиги канча болсо, анын жер алдындагы бөлүгү андан эки эсе узун болору анык болгон. Тоонун түбү жерге ушундай матырыла кагылгандыктан улам ал жер титирөөнүн күчүн бир топ азайта аларын окумуштуулар айтып келишет. Ал эми касиеттүү Куранда бул тууралуу эбак айтылган: “Асмандарды силер көрүп тургандай, түркүксүз жаратты жана силерди “чайпалтып” жибербесин үчүн жер бетине тоолорду орнотуп койду” (Лукман сүрөсү, 10-аят).
Тоолордун бизге тийгизген дагы бир пайдасы тууралуу: “Биз жер бетине үлкөн тоолорду жараттык жана силерди (мөңгүдөн агып келчү) таттуу суу менен сугардык” деген аятта да айтылган (Мурсалат сүрөсү, 27-аят). Тоо суусунун таттуугун айтпа, аны ичкен да ичпегенде арманда. Адам буту баспаган ак мөңгүдөн жаралып, таштан-ташка урулуп чыпкаланып, даамы да, түсү да, муздактыгы да бир керемет болгон тоо суусу Жараткан бизге тартуулаган баа жеткис белек.
Аллах Таала тоолорду адамдарга да, жан-жаныбарларга да жашоо кечире турган жай, өмүр сүрө турган баш паанек кылган. Бул тууралуу: “...силерге тоолордо үңкүр, үйлөрдү жасап берди” деп айтылат бир аятта (Нахл сүрөсү, 81-аят).
Куранда тоолор тууралуу жогоруда айтылгандардан башка да бир канча аяттар бар, бирок анын баарын айтып отуруунун кажети жок, анткени түшүнгөн кишиге ушунча деле жетиштүү болот эмеспи. Негизги айтайын дегеним, тоолорду сактап, аларды туура пайдаланып, урпактарга өткөрүп берүү биздин ыйык милдетибиз. Анан да Жараткан ыроологон тоолордун өзүн эле ыйыктай бербей, бул тоолорду жараткан жана аларды бизге кызмат кылдырып койгон Аллах Таалага шүгүр кылып, Ага моюн сунуп, Анын алдында карыздар экенибизди билип жүргөнүбүз оң.
Пикир билдирүү Cancel reply
Your email address will not be published. Required fields are marked *
Аллах Таала кайсы сөздөрдү жакшы көрөт?
Пайгамбардын укукту сактоосу, кошуналарына мамилеси, эр жүрөктүүлүгү жана башкалардын беделин түшүрүүдөн сактануусу
Пайгамбардын сабырдуулугу, жумшактыгы жана кечиримдүүлүгү
Пайгамбардын сүйлөгөнү, тууганчылыгы жана үй ичиндеги мамилеси
Шайтандын азгырыктары жана акыркы сөзү
Сахабаларга тил тийгизүүнүн түрлөрү жана тил тийгизген адамдын өкүмү
Мусулман үммөтүнүн сахабалардын алдындагы милдеттери
Сахабалардын артыкчылыгы жана акысы тууралуу чындык
Рамазан айында эмнени аткарып, эмнеден тыйылабыз?
Ата-энең сенин - бейишиң же тозогуң (2)
Ата-энең сенин – бейишиң же тозогуң (1)
Багымдат намазын окуунун 10 артыкчылыгы
НАМАЗДЫ ЫНТАА КОЮП ОКУУНУН 6 ЖОЛУ
Жеңил аткарылчу 7 сүннөт
Истигфар айтып, кечирим тилөөнүн зарылдыгы
ПЕРИШТЕЛЕР КИМГЕ КАНДАЙ ДУБА КЫЛАТ?
КЫЯМАТТА ТАРАЗАДА САЛМАК БОЛЧУ 6 АМАЛ
Дуа кабыл болушунун төрт себеби
Ыймандуулук – бактылуулуктун ачкычы
Ата-эне менен болгон адеп
Бардык укуктар корголгон © islam-kg.com – Бейишке Багыт Ислам Сайты